**Zmluva**

o zabezpečení obnovy Microsoft Software Assurance

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Čl. I**

**Zmluvné strany**

**1. Objednávateľ:**

Obchodné meno: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Zastúpený: Ing. Matej Fekete, MBA, podpredseda predstavenstva

Ing. Matúš Jurových, PhD., člen predstavenstva

IČO: 35 937 874

DIČ: 20 220 270 40

IČ DPH: SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaný v Obchodnom registri Mestského súdu Bratislava III, odd.: Sa, vložka č. 3602/B

Osoby oprávnené rokovať:

vo veciach technických a výzvy na plnenie:

vo veciach zmluvy:

(ďalej len „*objednávateľ*“)

a

**2. Poskytovateľ:**

Obchodné meno: .

Sídlo:

Zastúpený:

IČO:

DIČ:

IČ DPH:

Bankové spojenie: .

IBAN:

Zapísaný:

Osoby oprávnené rokovať:

vo veciach technických a výzvy na plnenie:

vo veciach zmluvy:

(ďalej len „*poskytovateľ“*)

(objednávateľ a poskytovateľ spolu ďalej aj ako „*zmluvné strany*“)

uzatvárajú túto Zmluvu o zabezpečení obnovy Microsoft Software Assurance na základe výsledku verejného obstarávania zákazky „Obnova Microsoft Software Assurance (ďalej len „zmluva) podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

**2.1.** Poskytovateľ sa zaväzuje na základe výzvy na plnenie objednávateľa dodať produkt Microsoft Software Assurance na obdobie 36 mesiacov v rozsahu uvedenom v Čl. VI bod 6.1. a Prílohe č. 1 tejto zmluvy k licenciám, ktoré objednávateľ už zakúpil v predchádzajúcom období, ktorými sú:

|  |  |  |  |
| --- | --- | --- | --- |
| Licencia | Popis | MJ | Počet v ks |
| ShrPntSvr Svr SftSA | AAA-03713 | ks | 4 |
| SQL Server Std Core 2 SftSA | AAA-03753 | ks | 12 |
| SQL Server Ent Core 2 SftSA | AAA-03758 | ks | 4 |
| Visio Pro Dev SftSA | AAA-03917 | ks | 10 |
| VisStudio EMSDN User SftSA | AAA-12777 | ks | 3 |

(ďalej ako „plnenie“).

**2.2.** Objednávateľ sa zaväzuje v súlade s touto zmluvou riadne a včas dodané plnenie prevziať a za prevzaté plnenie zaplatiť poskytovateľovi cenu určenú v Čl. VI zmluvy.

**Čl. III**

**Miesto, čas a spôsob plnenia**

**3.1.** Miestom plnenia je sídlo objednávateľa, pokiaľ objednávateľ vo výzve na plnenie neurčí iné miesto plnenia nachádzajúce sa v Slovenskej republike v závislosti od povahy plnenia. Zmena miesta plnenia podľa tohto bodu nemá vplyv na cenu plnenia dodaného objednávateľovi*.*

**3.2.** Plnenie predmetu zmluvy bude realizované jednorazovo, na základe výzvy na plnenie objednávateľa. Výzva na plnenie musí byť zadaná poskytovateľovi písomnou formou, podpísaná za objednávateľa kontaktnou osobou, poskytovateľovi sa doručuje v elektronickej forme na e-mailovú adresu kontaktnej osoby poskytovateľa. Poskytovateľ je povinný bezodkladne e-mailom potvrdiť prevzatie výzvy na plnenie na e-mailovú adresu kontaktnej osoby objednávateľa. Kontaktné osoby zmluvných strán oprávnené konať vo veciach technických a výzvy na plnenie a ich e-mailové adresy sú uvedené v Čl. I tejto zmluvy (ďalej len „kontaktné osoby“).

**3.3.** Výzva na plnenie bude obsahovať termín dodania zazmluvneného plnenia. Lehota (termín) plnenia môže byť predĺžená len v prípade obojstrannej písomnej dohody zmluvných strán v prípade, ak nastanú nepredvídateľné prekážky plnenia predmetu zmluvy. Takúto dohodu uzatvárajú štatutárne orgány zmluvných strán písomne, pričom dohoda nemá charakter dodatku k tejto zmluve.

**3.4.** Poskytovateľ sa zaväzuje dodať objednávateľovi zazmluvnené plnenie v termíne určenom vo výzve na plnenie; ak je lehota (termín) určený vo výzve kratšia ako 10 pracovných dní odo dňa doručenia výzvy na plnenie poskytovateľovi, platí, že poskytovateľ je povinný dodať plnenie v lehote 10 pracovných dní odo dňa doručenia výzvy na plnenie poskytovateľovi.

**3.5.** Prevzatie riadne a včas dodaného plnenia podľa Čl. II bod 2.1. tejto zmluvy sa potvrdí podpisom preberacieho protokolu kontaktnými osobami obidvoch zmluvných strán.

**Čl. IV**

**Povinnosti poskytovateľa**

**4.1.** Pri plnení záväzkov z tejto zmluvy je poskytovateľ povinný postupovať s odbornou starostlivosťou, bez zbytočného odkladu oznamovať objednávateľovi všetky skutočnosti súvisiace s plnením predmetu zmluvy.

**4.2.** Poskytovateľ je povinný zabezpečiť dodanie plnenia vo svojom mene a na svoje náklady, pričom zodpovedá za to, že dodané plnenie nebude v rozpore s technickými normami a všeobecne záväznými právnymi predpismi platnými v Slovenskej republike a touto zmluvou, že ho dodá v potrebnej kvalite, v požadovanom čase a v požadovanom rozsahu, za podmienok podľa tejto zmluvy, Prílohy č. 1 a príslušnej výzvy na plnenie. Objednávateľ nie je povinný zazmluvnené plnenie poskytnuté na základe tejto zmluvy prevziať a zaplatiť, ak nie je dodané v súlade s touto zmluvou, vrátane jej príloh a príslušnou výzvou na plnenie.

**4.3.** Poskytovateľ je povinný odovzdať plnenie objednávateľovi vypracovaním a podpísaním preberacieho protokolu podľa Čl. III bod 3.5. tejto zmluvy.

**4.4.** Poskytovateľ je povinný bezodkladne e-mailom informovať poskytovateľa o trvalých alebo prechodných zmenách kontaktných osôb uvedených v Čl. I tejto zmluvy.

**4.5.** Poskytovateľ vyhlasuje, že je autorizovaným partnerom spoločnosti Microsoft Ireland Operations Limited, One Microsoft Place, South Country Park, Leopardstown, Dublin 18, Ireland (ďalej len „Microsoft“) na úrovni Licensing Solution partner (LSP), prípadne Large Account Resseller (LAR) (ďalej len potvrdenie o partnerstve Microsoft), pričom objednávateľ je oprávnený overiť si status dodávateľa u spoločnosti Microsoft. V prípade, že k riadnemu plneniu tejto zmluvy bude potrebné v budúcnosti získať akékoľvek ďalšie oprávnenie, je poskytovateľ povinný tak urobiť bez ďalšieho odkladu.

**4.6.** Poskytovateľ vyhlasuje, že má všetky technické a finančné prostriedky a personálne kapacity potrebné na riadne splnenie záväzkov prijatých v tejto zmluve. Preukázanie nepravdivosti niektorého z vyhlásení obsiahnutého v tomto bode, spočívajúcej v nedostatku oprávnení, nemá za následok zánik povinnosti poskytovateľa získať chýbajúce oprávnenie bez zbytočného odkladu, resp. bez zbytočného odkladu zabezpečiť dostatočné prostriedky, či kapacity na riadne splnenie záväzkov vyplývajúcich z tejto zmluvy.

**4.7.** Na účel preukázania pravdivosti tvrdenia podľa bodu 4.5. tohto článku zmluvy sa poskytovateľ zaväzuje do 5 pracovných dní odo dňa nadobudnutia účinnosti tejto zmluvy zdokladovať a preukázať objednávateľovi skutočnosti podľa bodu 4.5. tohto článku zmluvy v listinnej podobe. Ak poskytovateľ predkladal potvrdenia podľa tohto bodu vo verejnom obstarávaní, táto povinnosť sa považuje za splnenú momentom predloženia takého potvrdenia vo verejnom obstarávaní.

**4.8.** Poskytovateľ je povinný zabezpečiť pre objednávateľa právo využívať na základe tejto zmluvy dodaný produkt Microsoft Software Assurance minimálne v rozsahu, aký uvádza produktová dokumentácia príslušného dodaného produktu Microsoft Software Assurance, a to tak, aby užívacie právo objednávateľa k príslušnému dodanému produktu Microsoft Software Assurance nebolo akokoľvek obmedzené. Poskytovateľ je povinný bezodkladne pri dodaní príslušného produktu Microsoft Software Assurance dodať alebo sprístupniť objednávateľovi produktovú dokumentáciu takého produktu v rozsahu podľa predchádzajúcej vety.

**Čl. V**

**Povinnosti objednávateľa**

**5.1.** Objednávateľ je povinnýposkytnúť poskytovateľovi včas súčinnosť potrebnú na riadne a včasné plnenie predmetu zmluvy. Objednávateľ je tiež povinný včas oznamovať poskytovateľovi všetky skutočnosti majúce pre plnenie tejto zmluvy zásadný význam.

**5.2.** Objednávateľ je povinnýbezodkladne e-mailom informovať poskytovateľa o trvalých alebo prechodných zmenách kontaktných osôb uvedených v Čl. I tejto zmluvy.

**5.3.** Objednávateľ je povinnýprevziať poskytnuté plnenie spôsobom podľa Čl. III bod 3.5. tejto zmluvy v prípade, že zazmluvnené plnenie bolo poskytnuté riadne a včas v rozsahu predmetu zmluvy, v náležitej kvalite a podľa tejto zmluvy, Prílohy č. 1 a príslušnej výzvy na plnenie.

**5.4**. Objednávateľ je povinnýzaplatiť poskytovateľovi za plnenie prevzaté v súlade s touto zmluvou a príslušnou výzvou na plnenie dohodnutú cenu, a to v súlade a za podmienok podľa Čl. VI tejto zmluvy.

**Čl. VI**

**Cena predmetu zmluvy**

**6.1.** Zmluvné strany si dohodli nasledovné jednotkové ceny a cenu celkom za poskytnuté plnenie:

Produkt Microsoft Software Assurance v rozsahu:

|  |  |  |  |  |  |  |  |
| --- | --- | --- | --- | --- | --- | --- | --- |
| P.č. | Názov produktu\* | Popis |  | MJ | **Cena/ks (bez DPH) na obdobie 36 mesiacov** | **Predpokladaný počet v ks** | **Cena za predpokladaný počet ks (bez DPH) na obdobie 36 mesiacov** |
| P1 | ShrPntSvr Svr SftSA | AAA-03713 |  | ks |  | 4 |  |
| P2 | SQL Server Std Core 2 SftSA | AAA-03753 |  | ks |  | 12 |  |
| P3 | SQL Server Ent Core 2 SftSA | AAA-03758 |  | ks |  | 4 |  |
| P4 | Visio Pro Dev SftSA | AAA-03917 |  | ks |  | 10 |  |
| P5 | VisStudio EMSDN User SftSA | AAA-12777 |  | ks |  | 3 |  |

\*ak bude predložený ekvivalent, doplní sa obchodný názov licencie/produktu podľa ponuky úspešného uchádzača

Pozn.: do platnosti licencie/produktu sa započítava aj obdobie tzv. „Grace Period“, a to v prípade, ak dodaniu konkrétnej položky plnenia plynutie Grace Period bezprostredne predchádzalo.

|  |  |
| --- | --- |
| **Celková cena plnenia podľa tejto zmluvy v € bez DPH (súčet cien za položky P1 až P5 za obdobie 36 mesiacov)** |  |
| **DPH %** |  |
| **Celková cena plnenia podľa tejto zmluvy v € s DPH (súčet cien za položky P1 až P5 za obdobie 36 mesiacov)** |  |

*Pozn.: V prípade, že poskytovateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH.*

**6.2.** Jednotková cena za plnenie predmetu zmluvy a cena celkom uvedené v bode 6.1. tohto článku je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady poskytovateľa spojené s riadnym plnením predmetu zmluvy. Jednotková cena je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších predpisov.

**6.3.** Plnenie podľa tejto zmluvy budú zmluvné strany realizovať na základe jednorazovej výzvy na plnenie vystavenej objednávateľom. Objednávateľ je povinný objednať celý rozsah plnenia podľa tejto zmluvy.

**6.4.** Celková cena je suma maximálna a konečná a zahŕňa všetky náklady a výdavky poskytovateľa, ktoré mu vzniknú v súvislosti s riadnym a včasným plnením predmetu zmluvy.

**6.5.** Ak sa poskytovateľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, jednotková cena a cena spolu sa budú považovať za cenu vrátane DPH, a to od vzniku povinnosti poskytovateľa odvádzať DPH.

**6.6.** DPH za plnenie predmetu zmluvy bude poskytovateľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnej v čase poskytnutia zdaniteľného plnenia.

**6.7.** Ak je poskytovateľ tuzemským platiteľom DPH, cena za plnenie bude uhradená iba na bankový účet, ktorý je zverejnený v zozname bankových účtov zverejnenom na webovom sídle Finančného riaditeľstva Slovenskej republiky. Poskytovateľ je povinný ihneď písomne informovať objednávateľa o každej zmene tohto bankového účtu. Ak poskytovateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“), objednávateľ je oprávnený postupovať v zmysle ustanovenia § 69c ods. 1 zákona č. 222/2004 Z. z., t. j. uhradiť sumu vo výške DPH alebo jej časť uvedenú vo faktúre poskytovateľa na číslo účtu správcu dane vedeného pre poskytovateľa podľa § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, pričom objednávateľ nie je v omeškaní, ak z tohto dôvodu neplní, čo mu ukladá zmluva. Poskytovateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou časťou príslušnej faktúry.

**Čl. VII**

## Platobné podmienky

**7.1.** Poskytovateľ je oprávnený fakturovať cenu za plnenie v zmysle Čl. VI tejto zmluvy po jeho riadnom dodaní a prevzatí objednávateľom v súlade s výzvou na plnenie.

**7.2.** Faktúru za plnenie predmetu zmluvy na základe výzvy na plnenie je poskytovateľ oprávnený vystaviť až momentom prevzatia poskytnutého plnenia a podpísania preberacieho protokolu kontaktnou osobou objednávateľa podľa Čl. III bod 3.5 tejto zmluvy, ktorý bude povinnou prílohou faktúry.

**7.3.** Poskytovateľ je povinný vyhotoviť faktúru najneskôr do piateho pracovného dňa mesiaca, nasledujúceho po dni poskytnutia plnenia a bezodkladne ju doručiť objednávateľovi elektronicky na e-mailovú adresu objednávateľa [fakturyPC@vszp.sk](mailto:fakturyPC@vszp.sk). vo formáte pdf. Splatnosť faktúry je 30 kalendárnych dní odo dňa jej preukázateľného doručenia objednávateľovi. Faktúra musí byť vystavená v súlade s platnými právnymi predpismi a touto zmluvou. V prípade, že poskytovateľ predloží objednávateľovi nesprávnu alebo neúplnú faktúru, je objednávateľ oprávnený mu ju vrátiť s písomným uvedením dôvodu vrátenia, pričom dňom vrátenia nesprávnej alebo neúplnej faktúry objednávateľom prestane plynúť lehota splatnosti tejto faktúry. Poskytovateľ je povinný, po doručení vrátenej nesprávnej alebo neúplnej faktúry, doručiť opravenú alebo doplnenú faktúru. Nová lehota splatnosti začne plynúť odo dňa jej preukázateľného doručenia objednávateľovi. V prípade vrátenia faktúry objednávateľom poskytovateľovi, ktorý je zároveň platiteľom dane z pridanej hodnoty je poskytovateľ povinný doručiť opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bolo fakturované plnenie prevzaté objednávateľom.

**7.4.** Poskytovateľ dáva objednávateľovi súhlas na jednostranné započítanie akýchkoľvek splatných aj nesplatných pohľadávok objednávateľa voči všetkým splatným aj nesplatným pohľadávkam poskytovateľa (vrátane nároku objednávateľa z titulu zmluvných pokút voči poskytovateľovi). Poskytovateľ nie je oprávnený započítať svoje pohľadávky voči pohľadávkam objednávateľa, bez jeho predchádzajúceho písomného súhlasu.

**Čl. VIII**

**Osobitné ustanovenia**

**8.1.** Osobné údaje kontaktných osôb a osôb podieľajúcich sa na plnení predmetu tejto zmluvy budú spracúvané za účelom plnenia tejto zmluvy, pričom obe zmluvné strany vyhlasujú, že sú oprávnené tieto osobné údaje poskytnúť druhej zmluvnej strane. Okrem osobných údajov podľa prvej vety tohto bodu pri plnení predmetu tejto zmluvy nebudú spracúvané osobné údaje a poskytovateľ nebude mať prístup do informačných systémov objednávateľa. Ak pri plnení predmetu zmluvy dôjde k náhodnému kontaktu s osobnými údajmi, je poskytovateľ a jeho subdodávatelia povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**8.2.** Poskytovateľ berie na vedomie, že v rámci plnenia tejto zmluvy získa alebo môže získať on alebo jeho zamestnanci, či zmluvní partneri prístup k dôverným informáciám objednávateľa alebo tretích osôb.

**8.3.** V súvislosti s realizáciou predmetu zmluvy si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením predmetu tejto zmluvy.

**8.4.** Za dôverné informácie sa podľa tejto zmluvy považujú osobné údaje, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu.

**8.5.** Zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie.

**8.6.** Zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov.

**8.7.** Zmluvné strany sa zaväzujú, že kedykoľvek na základe žiadosti druhej zmluvnej strany preukázateľne zlikvidujú všetky písomnosti (vrátane písomností v elektronickej podobe) ňou alebo osobami na jej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou.

**8.8.** Zmluvné strany sa zaväzujú, že bez písomného súhlasu druhej zmluvnej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „*oprávnené osoby*“), ktoré s nimi potrebujú byť oboznámené, aby mohol byť plnený predmet zmluvy.

**8.9.** Zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany.

**8.10.** Poskytovateľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení predmetu tejto zmluvy, o podstate dôvernej informácie v zmysle tejto zmluvy a príslušných právnych predpisov a nevyhnutnosti ich utajenia v súlade s touto zmluvou. Splnenie tejto povinnosti je poskytovateľ povinný preukázať, ak ho o to objednávateľ požiada.

**8.11.** Povinnosť mlčanlivosti sa nevzťahuje na informácie,

1. ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto zmluvy,
2. ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
3. ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
4. ktorých zverejnenie je vyžadované všeobecne záväzným právnym predpisov alebo nariadené rozhodnutím súdu, prokuratúry alebo iného oprávneného orgánu verejnej moci,
5. na ktorých poskytnutie tretej strane dala poskytujúca strana strane prijímajúcej vopred písomný súhlas.

**8.12.** Poskytovateľ je oprávnený plniť predmet tejto zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá poskytovateľ objednávateľovi tak, ako keby plnil predmet zmluvy sám. Objednávateľ je oprávnený od tejto zmluvy odstúpiť, ak zistí, že poskytovateľ zabezpečuje plnenie predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v Prílohe č. 2 tejto zmluvy.

**8.13.** V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k zmluve. O každej zmene je poskytovateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu zmluvy. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20% z ceny za celý predmet plnenia podľa Čl. VI bod 6.1. tejto zmluvy bez DPH. Objednávateľ je oprávnený zmluvnú pokutu započítať voči akýmkoľvek splatným i nesplatným pohľadávkam poskytovateľa. Objednávateľ je oprávnený dohodnutú zmluvnú pokutu podľa tohto bodu vyúčtovať poskytovateľovi aj po poskytnutí plnenia, ak dodatočne zistí, že poskytovateľ porušil záväzok podľa tohto bodu.

**8.14.** Poskytovateľ a jeho subdodávatelia podieľajúci sa na plnení predmetu tejto zmluvy, ak sa na nich taká zákonná povinnosť vzťahuje, sú v súlade s § 4 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len *„*zákon o registri partnerov verejného sektora*“*) povinní byť zapísaní v registri partnerov verejného sektora aspoň po dobu trvania tejto zmluvy; za splnenie povinnosti subdodávateľov podľa tohto bodu zodpovedá objednávateľovi poskytovateľ.

**8.15.** Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

**8.16.** Plnenie zmluvy nebude mať dosah na spracúvanie osobných údajov a kybernetickú bezpečnosť objednávateľa.

**8.17.** Objednávateľ vyhlasuje, že má platnú registráciu pre program Select Plus (č. zmluvy 5358019).

**8.18.** Zmluva uzavretá so spoločnosťou Microsoft uvedená v bode 8.17 tejto zmluvy obsahuje ustanovenia o spôsobe použitia jej produktov, rozsahu jednotlivých licencií k nej a čase na ktorý sa licencia udeľuje.

**8.19.** Objednávateľ prehlasuje, že nie je oprávnenou organizáciou verejného sektora v zmysle definície spoločnosti Microsoft (EMEA).

**Čl. IX**

**Náhrada škody a sankcie**

**9.1.** Objednávateľ má právo v prípade omeškania poskytovateľa s dodaním plnenia v zmysle Čl. III bod 3.4. tejto zmluvy a príslušnej výzvy na plnenie uplatniť si voči poskytovateľovi zmluvnú pokutu vo výške 0,5% z ceny nedodaných položiek plnenia, a to aj s DPH, ak je poskytovateľ platiteľom DPH, a to za každý začatý deň omeškania.

**9.2.** V prípade omeškania objednávateľa so splnením svojho záväzku zaplatiť cenu podľa Čl. VI a VII tejto zmluvy, je poskytovateľ oprávnený požadovať od objednávateľa úrok z omeškania v zmysle zákona č. 513/1991 Zb. Obchodný zákonník v znení neskorších predpisov.

**9.3.** V prípade, ak sa poskytovateľ dostane do omeškania so splnením inej povinnosti podľa tejto zmluvy, než je uvedená v bode 9.1. tohto článku, je objednávateľ oprávnený uplatniť si u poskytovateľa zmluvnú pokutu vo výške 100,- eur za každý aj začatý deň omeškania.

**9.4.** Uplatnením ktorejkoľvek zmluvnej pokuty alebo úroku z omeškania v zmysle tejto zmluvy nie je dotknuté právo poškodenej zmluvnej strany na náhradu vzniknutej škody v celom rozsahu ani právo na uplatnenie ďalšej zmluvnej pokuty podľa tejto zmluvy. Objednávateľ môže uplatňovať náhradu škody, zmluvné pokuty a sankcie kumulatívne.

**9.5.** Objednávateľ je oprávnený poskytovateľovi fakturovať samostatne zmluvnú pokutu, úrok z omeškania i vzniknutú škodu. Poskytovateľ je povinný faktúru uhradiť do 21 dní od jej doručenia.

**9.6.** Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. f) až j) zákona č. 222/2004 Z. z.

**9.7.** Objednávateľ má právo aj na náhradu škody, ktorá mu preukázateľne vznikla nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa i trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.

**9.8.** Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle§ 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom alebo z dôvodu dlžného poistného na zdravotné poistenie.

**9.9.** Objednávateľ je oprávnený uplatniť si náhradu škody, zmluvné pokuty a sankcie kedykoľvek v priebehu plnenia predmetu zmluvy, ako aj po zániku tejto zmluvy v prípade, ak porušenie zmluvných podmienok stanovených touto zmluvou zistí po zániku tohto zmluvného vzťahu. Objednávateľ je oprávnený jednostranne započítať voči poskytovateľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto zmluvy.

**9.10.** Poskytovateľ nie je oprávnený bez súhlasu objednávateľa jednostranne započítať akékoľvek svoje pohľadávky voči objednávateľovi s pohľadávkami objednávateľa vyplývajúcimi z tejto zmluvy.

**9.11.** Ak nie je splnená povinnosť podľa § 11 ods. 2 zákona o registri partnerov verejného sektora alebo ak je partner verejného sektora v omeškaní so splnením povinnosti podľa § 10 ods. 2 tretej vety zákona o registri partnerov verejného sektora, nie je objednávateľ v omeškaní, ak z tohto dôvodu neplní, čo mu ukladá zmluva.

**9.12.** Poskytovateľ vyhlasuje, že spĺňa podmienky v súlade s § 11 ods. 1 písm. c) a d) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od zmluvy odstúpiť, a poskytovateľ je povinný nahradiť objednávateľovi škodu, ktorá mu tým vznikla.

**9.13.** Ak objednávateľ nevyužije zákonné právo v prípadoch uvedených v zákone o registri partnerov verejného sektora, a to odstúpiť od tejto zmluvy v zmysle § 15 ods. 1 zákona o registri partnerov verejného sektora, má objednávateľ právo na zaplatenie sankcie od poskytovateľa vo výške 5% z celkovej ceny bez DPH uvedenej v Čl. VI bod 6.1. tejto zmluvy.

**Čl. X**

**Zodpovednosť za vady**

**10.1.** Poskytovateľ zodpovedá za to, že plnenie bude dodané v súlade s podmienkami podľa tejto zmluvy, v kvalite predpísanej príslušnými všeobecne záväznými predpismi a technickými normami.

**10.2.** V prípade, že plnenie bude dodané s vadami, aj keď sa vada stane zjavnou až po prechode nebezpečenstva škody na plnení, objednávateľ je oprávnený uplatniť si u poskytovateľa nároky z vád plnenia.

**10.3.** Plnenie má vady, ak

1. nebolo dodané v množstve, type a špecifikácii podľa tejto zmluvy a v súlade s výzvou na plnenie,
2. bolo dodané iným spôsobom s iným výsledkom, než ako je špecifikované v tejto zmluve a výzve na plnenie,
3. vykazuje zjavné vady, t. j. nespĺňa výrobcom deklarované vlastnosti a parametre,
4. na dodanom plnení viaznu práva tretích osôb,
5. poskytovateľ nezabezpečil pre objednávateľa užívacie právo podľa čl. IV. bodu 4.8. tejto zmluvy.

**10.4.** Objednávateľ je povinný reklamovať prípadné vady dodaného plnenia poskytovateľovi do 7 dní po ich zistení (písomne alebo faxom). Oznámenie o vadách dodaného plnenia musí obsahovať: a) číslo zmluvy, b) popis vady alebo popis spôsobu, akým sa vada prejavuje.

**10.5.** Poskytovateľ je povinný v prípade reklamácie zabezpečiť odstránenie vád v lehote 14 dní odo dňa doručenia reklamácie, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád poskytovateľ.

**10.6.** V prípade preukázateľne neodstrániteľnej vady dodanej položky plnenia sa poskytovateľ zaväzuje dodať objednávateľovi náhradnú položku plnenia zodpovedajúcej kvality.

**10.7.** Ak sa poskytovateľ dostane do omeškania s odstránením vád, objednávateľ je oprávnený zabezpečiť ich odstránenie sám alebo prostredníctvom tretej osoby. Náklady, ktoré objednávateľovi vzniknú v súvislosti s odstraňovaním vád, si je objednávateľ oprávnený uplatniť u poskytovateľa.

**Čl. XI**

**Osobitné protikorupčné ustanovenia**

**11.1.** Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.

**11.2.** Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy v rozpore s Etickým kódexom Všeobecnej zdravotnej poisťovne, a.s.

**11.3.** Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

**11.4.** V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto zmluvy odstúpiť.

**11.5.** Zmluvné strany sa zaväzujú dodržiavať apolitickosť vo vzájomnom postupe pri uzatváraní zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

**Čl. XII**

**Doručovanie**

**12.1.** Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom, pokiaľ nie je uvedené v tejto zmluve inak. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.

**12.2.** Písomnosti doručované poštou a kuriérskou službou sa doručujú na adresu sídla zmluvných strán uvedenú v Čl. I tejto zmluvy, na ich dodatočne písomne oznámenú adresu podľa bodu 12.1. tohto článku alebo na adresu zmluvnej strany evidovanú ako aktuálnu v Obchodnom alebo inom registri vedenom subjektom verejnej správy.

**12.3.** Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronicky doručovaných faktúr, sa písomnosti doručované prostredníctvom e-mailu, považujú za doručené nasledujúci pracovný deň po ich odoslaní na e-mailovú adresu druhej zmluvnej strany.

**12.4.** Na doručovanie písomností týkajúcich sa vzniku, zmeny alebo zániku tejto zmluvy alebo akéhokoľvek porušenia tejto zmluvy sa nepoužije e-mail; písomnosti podľa tohto bodu sa doručujú v súlade s bodom 12.2. tohto článku.

**Čl. XIII**

**Ukončenie zmluvy**

**13.1.** Táto zmluva zaniká uplynutím dohodnutej doby jej platnosti a účinnosti podľa Čl. XIV bod 14.1. tejto zmluvy.

**13.2.** Túto zmluvu je možné ukončiť:

1. písomnou dohodou zmluvných strán,
2. odstúpením od tejto zmluvy,
3. písomnou výpoveďou zo strany objednávateľa, s 2-mesačnou výpovednou lehotou, a to aj bez uvedenia dôvodu. Výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola doručená písomná výpoveď druhej zmluvnej strane.

**13.3.** Od tejto zmluvy možno odstúpiť, mimo prípadov uvedených v tejto zmluve, aj v súlade s ustanovením § 344 a nasl. Obchodného zákonníka. Odstúpenie od tejto zmluvy musí byť druhej zmluvnej strane doručené v listinnej podobe.

**13.4.** Objednávateľ je oprávnený odstúpiť od tejto zmluvy v prípade, ak sa poskytovateľ stane dlžníkom poistného na zdravotné poistenie voči objednávateľovi.

**13.5.** V prípade, že po podpise tejto zmluvy dôjde k zmene skutočností, na základe ktorých si objednávateľ vykonanie predmetu tejto zmluvy dohodol (zmena v legislatíve) môže objednávateľ od tejto zmluvy odstúpiť, pričom je povinný túto skutočnosť bez zbytočného odkladu oznámiť písomne poskytovateľovi.

**13.6.** V prípade preukázania, že poskytovateľ nie je schopný plniť predmet zmluvy alebo ho nie je schopný naplniť v požadovanej kvalite alebo lehote, objednávateľ má právo odstúpiť od tejto zmluvy. Ak poskytovateľ riadne nedodá plnenie v požadovanej kvalite, a to ani v primeranej objednávateľom určenej dodatočnej lehote, považuje sa za preukázané, že poskytovateľ nie je schopný riadne plniť predmet zmluvy.

**13.7.** Objednávateľ je oprávnený odstúpiť od tejto zmluvy, ak poskytovateľovi bol uložený jeden, alebo viacero trestov uvedených v § 10 zákona č. 91/2016 Z. z. o trestnej zodpovednosti právnických osôb a zmene a doplnení niektorých zákonov v znení neskorších predpisov.

**13.8.** Objednávateľ má právo odstúpiť od tejto zmluvy:

1. dňom právoplatného rozhodnutia registrujúceho orgánu o  výmaze podľa § 12 zákona o registri partnerov verejného sektora,
2. dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora,
3. odstúpiť od tejto zmluvy je možné v prípadoch uvedených v § 344 a nasl. Obchodného zákonníka,
4. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
5. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora,
6. ak dôjde k výmazu partnera verejného sektora na návrh oprávnenej osoby počas trvania zmluvy.

**13.9.** Odstúpenie od tejto zmluvy musí mať písomnú formu, musí byť doručené druhej zmluvnej strane a musí byť v ňom uvedený dôvod odstúpenia. Za preukázateľné doručenie odstúpenia od tejto zmluvy sa považuje aj odmietnutie prevzatia odstúpenia od tejto zmluvy. V prípade, že bolo odstúpenie doručované prostredníctvom poskytovateľa poštových služieb a zásielka, ktorej obsahom bolo odstúpenie od tejto zmluvy, sa vráti ako nedoručená alebo nedoručiteľná, považuje sa za doručenú dňom, v ktorom bol poskytovateľom poštových služieb vykonaný pokus o jeho doručenie. Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý objednávateľ v odstúpení uvedie.

**Čl. XIV**

**Záverečné ustanovenia**

**14.1.** Zmluva je uzatvorená na dobu určitú a to do riadneho splnenia predmetu zmluvy.

**14.2.** Táto zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občianskeho zákonníka v znení neskorších predpisov.

**14.3.** Túto zmluvu je možné meniť alebo doplniť len formou očíslovaných písomných dodatkov podpísaných obidvoma zmluvnými stranami, v súlade s § 18 zákona o verejnom obstarávaní a ďalšími platnými právnymi predpismi.

**14.4.** Text tejto zmluvy, vrátane jej príloh a účtovné doklady a ich prílohy budú zhotovené v slovenskom jazyku. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku.

**14.5.** Vzťahy medzi obidvoma zmluvnými stranami výslovne neupravené v tejto zmluve sa riadia príslušnými ustanoveniami Obchodného zákonníka a príslušnými právnymi predpismi platnými v SR.

**14.6.** Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto zmluvy sa budú riadiť právnym poriadkom platným na území Slovenskej republiky a na riešenie prípadných sporov je príslušný slovenský súd.

**14.7.** Táto zmluva je vyhotovená v 4 rovnopisoch, z ktorých každá zmluvná strana po jej podpísaní obdrží 2 vyhotovenia.

**14.8.** Neoddeliteľnou súčasťou tejto zmluvy sú nasledovné prílohy:

**Príloha č. 1** – Opis predmetu plnenia

**Príloha č. 2** – Zoznam subdodávateľov

V Bratislave dňa....................... V Bratislave dňa ........................

za objednávateľa: za poskytovateľa:

......................................... .............................................

Ing. Matej Fekete, MBA **meno a priezvisko**

podpredseda predstavenstva funkcia

Všeobecná zdravotná poisťovňa, a.s. spoločnosť

........................................

Ing. Matúš Jurových, PhD.

člen predstavenstva

Všeobecná zdravotná poisťovňa, a.s.

Príloha č. 1

**Opis predmetu plnenia**

Produkt Microsoft Software Assurance na 36 mesiacov

|  |  |  |  |
| --- | --- | --- | --- |
| Názov produktu\* | Popis | MJ | Predpokladaný počet v ks |
| ShrPntSvr Svr SftSA | AAA-03713 | ks | 4 |
| SQL Server Std Core 2 SftSA | AAA-03753 | ks | 12 |
| SQL Server Ent Core 2 SftSA | AAA-03758 | ks | 4 |
| Visio Pro Dev SftSA | AAA-03917 | ks | 10 |
| VisStudio EMSDN User SftSA | AAA-12777 | ks | 3 |

\*ak bude predložený ekvivalent, doplní sa obchodný názov licencie/produktu podľa ponuky úspešného uchádzača

Pozn.: do platnosti licencie/produktu sa započítava aj obdobie tzv. „Grace Period“, a to v prípade, ak dodaniu konkrétnej položky plnenia plynutie Grace Period bezprostredne predchádzalo.

Príloha č. 2

**Zoznam subdodávateľov**

Obchodné meno: ......................

Adresa sídla: .................................

I. \*Zabezpečenie predmetu zákazky „Obnova Microsoft Software Assurance“ vyhlásenej podľa zákona o verejnom obstarávaní, vo veci ktorej je uzatvorená **Zmluva o zabezpečení obnovy Microsoft Software Assurance**, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto zmluvy, týkajúce sa osobného postavenia v rozsahu, v akom bolo ich splnenie vyžadované od poskytovateľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

V Bratislave dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.